Arkivsak-dok. 89 - 16

Saksbehandler: Fridtjov Holm

Behandles av: Dato:

Sandnes Eiendomsselskap KF 28.06.2016

**Fullmakt til å inngå kontrakt – prosjekt 4000500 -energibesparende tiltak i skolebygg**

**1. BAKGRUNN FOR SAKEN**

Enova program energibesparende tiltak i skolebygg for reduksjon av energibehov

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** | **KALKYLE** | **BEVILGET FØR** | **2016** | **2017** | **2018** | **2019** |
| 4000500 | 40 mill | 10 mill | 10 mill | 10 mill | 10 mill |  |

Prosjekt 4000500 Enova program energibesparende tiltak i skolebygg for reduksjon av energibehov.

For inne værende periode, ØP 2016 er det bevilget 20 mill., der 10 mill er overført fra 2015.

K0 ble behandlet i sak 54-16.

I denne saken legges fram behov for fullmakt for å kunne inngå kontrakt med lavbyder før det legges fram K2 for å unngå unødvendig stopp i prosjektet.

**2. SAKSOPPLYSNINGER**

Bakgrunn

SEKF sendte i 2014 en søknad til Enova om støtte til ENØK tiltak på 20 skoler i Sandnes kommune. Tiltakene skal samlet gi en energibesparelse i størrelsesorden 3,1 mill kWh/ år.

Søknaden til Enova ble godkjent med en støtte på til sammen 3.506.489,-

Arbeidene består av følgende deler:

1. Utskifting av ventilasjonsanlegg
2. Behovsstyring av ventilasjon
3. Etterisolering av tak
4. Utskifting av vinduer
5. Installering av energimålere

Anskaffelsen

Arbeidene er utlyst som anbudskonkurranse i beskrevet entreprise iht. NS 3405. Anbudsfrist er satt til slutten av juni og evaluering av tilbudene tas i månedskifte juni/jul med påfølgende innstilling.

Fremdrift

Det er ønskelig å inngå kontrakt umiddelbart etter at karensperioden er utløpt slik at arbeidene kan igangsettes. Neste styremøte er ikke før i slutten av august og en ber derfor om at daglig leder i Sandnes Eiendomsselskap KF gis fullmakt til å inngå kontrakt med lavbyder ift. tildelingskriteriene i konkurransen, så sant tilbudet ligger innenfor budsjettramme. K2 legges fram for styrebehandling i styremøte 24. august.

**Forslag til vedtak:**

* Daglig leder i SEKF gis fullmakt til å inngå kontrakt med lavbyder ift. tildelingskriteriene i konkurransen, så sant tilbod ligger innenfor budsjettramme.
* Byggearbeidene igangsettes etter kontraktsinngåelse
* K2 legges fram for orientring i styret den 24. august

Sandnes Eiendomsselskap KF, 21.06.2016

Torbjørn Sterri

Daglig leder Sandnes Eiendomsselskap KF